**Komentar:**

**Primer vključuje vse priporočene strukturne elemente načrtovanja (oz. »priprave«) in vključuje tudi navezavo na kurikularno povezavo, ki jo je predstavljala ta timska izvedba pouka. Strukturni elementi, ki smo jim na seminarju posvetili glavnino pozornosti (t. j. cilji in / oz. rezultati ter »mikro« dejavnosti) so dovolj natančno prikazani oz. razčlenjeni:**

* **cilji obeh sodelujočih predmetov imajo prepričljiv rezultatni zapis (zato ni nobene potrebe, da bi se pisalo ločeno cilje in rezultate), nekoliko manj natančno so prikazani le skupni rezultati**
* **dejavnosti obeh sodelujočih predmetov predstavljajo mikroraven (miselne procese dijakov, ki jih želimo spodbuditi pri obravnavi te teme), odražajo tudi logično spoznavno pot in se v glavnem ujemajo z napovedanimi rezultati. Pri nekaterih dejavnostih je zapis glagolov morda nekoliko manj domišljen, zato z rdečo predlagamo spremembo.**

**Sicer pa smo se na seminarju pogovarjali, da »tehničnih« vidikov ure (ki so v tem primeru tudi skrbno zabeleženi) ni nujno vpisovati v pripravo, da se je preveč ne obremeni.**

**GIMNAZIJA CELJE – CENTER**

**UČNA PRIPRAVA ZA TIMSKO POUČEVANJE**

Predmet-i: **zgodovina – nemščina (2. šolski uri)**

Program: splošna gimnazija

Letnik, oddelek: 4.č

Učitelja: Barbara Arznešek, prof., Marjana Turnšek, prof.

Učilnica: zgodovina

Datum: 5.2.2010, 4. in 5. šolska ura

Učni pripomočki: računalnik, LCD projektor, projicirno platno.

Učila: - Zgodovina 4, učbenik za četrti letnik gimnazije, DZS 2002,

 - Avstrijski učbenik za gimnazijo,

 - Slovensko-nemški slovar,

 - učni listi.

Učna oblika: frontalna, individualna, delo v dvojicah.

Učne metode: razlage, pogovora, dela z IKT tehnologijo, demonstracije,

 delo s pisnim gradivom.

Vsebina (tema) kurikularne povezave:

**VZPON NACIZMA – DER AUFSTIEG DES NAZISMUS (NATIONALSOZIALISMUS)**

Skupni cilji:

* spoznavanje zgodovine nemškega naroda 20.st.,
* poznavanje nemškega zgodovinskega izrazoslovja,
* multiperspektivnost.

Pričakovani (skupni) rezultati:

* dobijo vpogled v zgodovino nacizma- predlagamo nekoliko bolj rezultatni zapis, npr.: opišejo zgodovino …, pojasnijo, naštejejo, utemeljijo … namesto zgolj »dobijo vpogled« - zapišemo torej, kako se vidi, da »dobijo vpogled«:,
* znajo razložiti pomen nekaterih kratic, pojmov povezanih z nacistično zgodovino kot so npr. GESTAPO, SS, SA, NSDAP, ANSCHLUSS
* vedo, kako je obravnavana tema prikazana v avstrijskem učbeniku in jo primerjajo z obravnavo v naših učbenikih; tudi tu predlagamo malenkost bolj rezultatni zapis za to, kako se kaže, da »vedo«, npr.: opišejo in utemeljijo ….

Ključne kompetence:

* sporazumevanje v tujih jezikih,
* socialne in državljanske kompetence,
* kulturna zavest in izražanje,
* učenje učenja.

**Ravni in obseg povezovanja:**

uvrstitev in opis povezave (izberite – označite z X)

|  |  |  |  |
| --- | --- | --- | --- |
|  | **ENOPREDMETNA**obstaja znotraj istega predmeta in poveže učitelje tega predmeta in več oddelkov ali vse oddlke istega ali več (oz vseh) letnikov na šoli | X | **VEČPREDMETNA**Obstaja med dvema, več ali vsemi predmeti istega letnika ali različnih oz. vseh letnikov |
| X | **Delna**Povezuje le dva ali nekaj predmetov le v enem ali nekaj oddelkih iste generacije |  | **Celovita** (kroskurikularna)Povezuje vse predmete (oz. večino predmetov) v oddelku in med oddelki v vseh letnikih |
| 1 | **Število oddelkov** | 2 | **Število učiteljev** | 2 | **Število predmetov** |
|  | **Multidisciplinarna**Sodelujoči predmeti nimajo integriranega cilja |  | **Interdisciplinarna**Vsi sodelujoči predmeti imajo skupni, integrirani cilj | X | **Kombinirana**Del ciljev je integriranih, del je skupnih, a obravnavanih disciplinarno ločeno |
|  | **Vertikalna**Med oddelki različnih (praviloma vseh in zaporednih) letnikov |  | **Horizontalna**med oddelki istega letnika |

**Vrste interaktivnega timskega poučevanja:**

|  |  |  |  |
| --- | --- | --- | --- |
| X | **Sočasna izvedba (isti prostor)** |  | **Ločena sočasna izvedba (različni prostor)** |
|  | **KOLABORATIVNO** (Dva učitelja sočasno poučujeta v nenehnem medsebojnem dialogu. Oba skupaj izvajata vse učne dejavnosti in dele učnega procesa.) |  | **PARALELNO** (Vsak učitelj v ločenem prostoru poučuje svojo skupino dijakov, da doseže iste učne cilje ob praviloma isti učni snovi in enakih učnih dejavnostih.) |
|  X | **TRADICIONALNO** (Dva učitelja poučujeta sočasno in vzporedno, a izvajata različne, vendar soodvisne učne dejavnosti.) |  | **DIFERENCIRANO** (Vsak učitelj v ločenem prostoru poučuje svojo skupino dijakov, da omogoči diferencirano doseganje učnih ciljev ob isti ali različni učni snovi ter z enakimi ali različnimi učnimi dejavnostmi.) |
|  | **KOMPLEMENTARNO** (Dva učitelja poučujeta sočasno in vzporedno, a izvajata različne in le posredno povezane dejavnosti.)  |
|  | **SUPORTIVNO** (Dva učitelja sta v razredu sočasno. Eden učni proces izvaja, drugi učni proces opazuje.) |
|  | **ALTERNACIJSKO** (Dva učitelja sočasno, a zaporedno poučujeta tako, da si razdelita učne dejavnosti oz. faze učnega procesa ali pa iste ali različne dejavnosti izvajata z različnimi podskupinami dijakov, ki rotirajo med njima.) |
| CILJI oz. PRIČAKOVANI REZULATI po predmetih | POVEZOVALNI ELEMENTI za sodelujoče predmete |
| Vsebina | Konkretni povezovalni elementi za vsak sodelujoči predmet |
| ZGODOVINA:- opiše razmere v Nemčiji, ki so omogočile vzpon totalitarnih strank,- ugotovi bistvene značilnosti nacizma, - analizira volilne rezultate nemških političnih strank in jih pojasni,- ovrednoti nacistično propagando, - primerja nacizem s fašizmom,- na podlagi agresivne zunanje politike sklepa o zaostrovanju odnosov med evropskimi državami in posledično izbruha druge svetovne vojne. | ZGODOVINA:- nevarnost socialistične revolucije po prvi svetovni vojni,- obdobje weimarske Nemčije,- gospodarska kriza,- vzpon skrajnih desničarskih in levičarskih strank,- nacistična propaganda,- značilnosti nacističnega totalitarnega režima,- nemška zunanja politika  | ZGODOVINA:SA: Sturm AbteilungenSS: SchutzstaffelNSDAP: Nationalsozialistische Deutsche ArbeitsparteiGestapo: Geheime Staatspolizei, Anschluss- multiperspektivnost (avstrijski učbenik)-IKT |
| NEMŠČINA:-iz originalnih besedil izlušči bistvo (bralno razumevanje),- v nemščini argumentirano odgovarja na vprašanja,- kritično ovrednoti besedila,- širjenje besedišča. | NEMŠČINA:- besedišče (tekst iz Mein Kampf-a in avstrijskega učbenika za gimnazijo) - sporočilna vrednost nacističnih plakatov, - interpretacija pesmi evangeličanskega pastorja | NEMŠČINA:- poznavanje nemške zgodovine (morda: znajo predstaviti nemško zgodovino …?)- multiperspektivnost (avstrijski učbenik)- IKT |

**Potek učne ure:**

|  |  |  |  |
| --- | --- | --- | --- |
| Čas | Učitelj zgodovine | Učitelj nemščine | Dijaki |
| 5' | Demonstrira pwp predstavitev.Vodi razgovor, zakaj so bili Nemci zapeljani. | Vpiše uro, preveri prisotnost.Pojasni, potek in cilje današnje medpredmetne povezave. | Preberejo odlomek članka iz časopisa Delo :«Babica, zakaj te je Hitler zapeljal?«Razumejo (predlagamo glagol, ki nakaže, kako se to razumevanje kaže, npr. **sklepajo ali pa utemeljijo)**, zakaj je še vedno potrebno govoriti o vzrokih za vzpon nacizma. |
| 10' | Vodi razgovor o položaju Nemčije po prvi svetovni vojni. |  | **Ugotavljajo vzroke** krize (kapitulacija, Nemčija je poraženka, odstop cesarja, versajska pogodba, grožnja revolucije,..) Delajo zapiske o **bistvenih ugotovitvah in zaključkih**. |
| 5' | Demonstracija karikature. Vodenje razgovora. | Razlaga nemškega besedišča. | **Ugotavljajo**, katere politične skupine in zakaj nasprotujejo takratni vladi. |
| 5'5'15'10'8'10. 8'5'4' | Navaja vzroke za hudo inflacijo. Demonstrira fotografije iz časa te ekonomske krize.Razlaga, zakaj narašča moč NSDAP.Pojasnjuje rezultate volitev.Vodi razgovor o politični propagandi nemških strank.Opiše obračunavanje nacistov s političnimi nasprotniki, fizično nasilje rjavosrajčni-kov.Razloži ozadje »noči dolgih nožev« in »kristalne noči«.Opiše nemško zunanjo politiko, kršitve versajske pogodbe.Razdeli učne liste.Pregled dela.Demonstracija avstrijskega učbenika o obravnavani temi, primerjava z našim učbenikom. | Razlaga nemškega besedišča.Oblikuje dvojice, razdeli učne liste v nem. jeziku., slovarje.Razloži nemške besedne zveze, ki jih dijaki ne razumejo.Demonstrira volilne rezultate, pojasni kratice posameznih strank. Razlaga pomen volilnih plakatov nemških strank.Demonstrira Hitlerjev govor.Razloži pojme: GESTAPO, SA, SS.Kratko pojasnilo avstrijskega šolskega sistema.Zahvala za sodelovanje pri učni uri. | **Ugotavljajo** razsežnosti te krize (propad srednjega sloja), brezposelnost, denar ni nič vreden.Delajo zapiske.**Preberejo** nemški tekst o programskih izhodiščih Mein Kampf-a.S pomočjo slovarja **iščejo razlago neznanih besed**.**Ugotavljajo** rezultate volitev.Sodelujejo v razgovoru o politični propagandi.Razumejo (raje: **sklepajo ali utemeljijo**), zakaj narašča podpora Hitlerju.V zapiske vnašajo bistvene ugotovitve in zaključke.Iz učbenika preberejo pesem evangeličanskega pastorja in **ugotovijo** sporočilno vrednost le-te.**Analizirajo zemljevid** v učbeniku str. 54: Nemška osvajanja do začetka vojne.Individualno delo.**Primerjajo** fašizem z nacizmom (prihod na oblast, vloga voditelja, kdo jih podpira odnos do cerkve, politične opozicije, zunanja politika)Poročanje.Ogled učbenika in **primerjava** z našim. |

**UČNI LIST**

|  |  |  |
| --- | --- | --- |
| Primerjaj |  |  |
| Ime režima: |  |  |
| Simbol: |  |  |
| Stranka: |  |  |
| Prihod na oblast: |  |  |
| Čas: |  |  |
| Podporniki: |  |  |
| Nasprotniki: |  |  |
| Ime in naziv formalnega vodje: |  |  |
| Odnos do politične opozicije: |  |  |
| Zunanja politika: |  |  |
| Rasna politika: |  |  |